CELEX: E2015J0023
Language: ro
Date: 2016-02-01 00:00:00
Title: Hotărârea Curții din 1 februarie 2016 în cauza E-23/15 – Autoritatea AELS de Supraveghere/Principatul Liechtenstein (Neîndeplinirea de către un stat SEE/AELS a obligațiilor care îi revin – Nerespectarea obligației de transpunere – Directiva 2010/53/UE)

19.1.2017   
            
            
               RO
            
            
               Jurnalul Oficial al Uniunii Europene
            
            
               C 18/29
            
         HOTĂRÂREA CURȚII
   din 1 februarie 2016
   în cauza E-23/15
   Autoritatea AELS de Supraveghere/Principatul Liechtenstein
   (Neîndeplinirea de către un stat SEE/AELS a obligațiilor care îi revin – Nerespectarea obligației de transpunere – Directiva 2010/53/UE)
   (2017/C 18/13)
   În cauza E-23/15, Autoritatea AELS de Supraveghere/Principatul Liechtenstein – CERERE de constatare a faptului că, prin neadoptarea, în termenul prevăzut, a măsurilor necesare pentru transpunerea articolelor 15 și 16 din actul menționat la punctul 15zn din capitolul XIII al anexei II la Acordul privind Spațiul Economic European (Directiva 2010/53/UE a Parlamentului European și a Consiliului din 7 iulie 2010 privind standardele de calitate și siguranță referitoare la organele umane destinate transplantului, rectificată), astfel cum a fost adaptat la acord prin protocolul 1 la acesta și prin Decizia nr. 164/2013 din 8 octombrie 2013 a Comitetului mixt al SEE, Principatul Liechtenstein nu și-a îndeplinit obligațiile care îi revin în temeiul articolului 31 din actul menționat și al articolului 7 din acord, Curtea, compusă din Carl Baudenbacher, președinte, Per Christiansen și Páll Hreinsson (judecător-raportor), judecători, a pronunțat la 1 februarie 2016 hotărârea al cărei dispozitiv prevede următoarele:
   Curtea:
   
               1.
            
            
               Declară că, prin faptul că nu a adoptat, în termenul prevăzut, măsurile necesare pentru transpunerea articolelor 15 și 16 din actul menționat la punctul 15zn din capitolul XIII al anexei II la Acordul privind Spațiul Economic European (Directiva 2010/53/UE a Parlamentului European și a Consiliului din 7 iulie 2010 privind standardele de calitate și siguranță referitoare la organele umane destinate transplantului, rectificată), astfel cum a fost adaptat la acord prin protocolul 1 la acesta, Principatul Liechtenstein nu și-a îndeplinit obligațiile care îi revin în temeiul articolului 31 din actul menționat și al articolului 7 din Acordul privind SEE.
            
         
               2.
            
            
               Dispune suportarea cheltuielilor de judecată de către Principatul Liechtenstein.